stanford-oval/wikipedia huggingface dataset:
Faraba (Kayesin alue)

| Faraba |
| --- | --- |
 Faraba
 Koordinaatit: 12°26′4″N, 10°53′54″W 
Valtio:  Mali
Alue:  Kayesin alue
Piiri:  Kéniéban piiri
Hallinto:  
 – Hallinnon tyyppi:  maalaiskunta
Väkiluku (2009):  7 800
Infobox OKVirheellinen NIMI-arvo: 
Faraba on maalaiskunta ja sen keskuskylä Kayesin alueen Kéniéban piirissä Malissa. Se sijaitsee piirin eteläosassa 85 kilometriä Kéniébasta etelään. Kunnassa on 7 800 ja keskuskylässä 1 300 asukasta (vuonna 2009).
Faraban kunta rajoittuu idässä Kéniéban piirin Sagalon ja Kouroukoton, pohjoisessa Guenegorén ja lännessä Dabian ja Faléan kuntiin sekä etelässä Guineaan. Maisemaa luonnehtivat Fouta Djallonin reuna-alueen harjanteet. Vuotuinen sademäärä on 1200 millimetriä ja kasvillisuus rikasta.
Kuntaan kuuluu 12 kylää. Asukkaat ovat etupäässä fulbeja ja mandinkoja. Vähemmistönä on jahankoja ja djalonkeja.
Liikenneyhteydet ovat huonot varsinkin sadekautena. Paikallisia elinkeinoja ovat maanviljely, karjanhoito, kalastus, kullankaivuu ja kaupankäynti. Tärkeimmät viljelykasvit ovat durra, fonio, maapähkinä ja maissi. Kotieläimiä ovat naudat, lampaat, vuohet ja siipikarja.
Vesihuollon, koululaitoksen ja terveyspalvelujen tila on heikko. Kunnassa ei ole sähköverkkoa tai puhelinta.
Faradayn vakio

Faradayn vakio (merkitään tunnuksella F) määritellään Avogadron vakion ja alkeisvarauksen tulona:
missä NA on Avogadron vakio (6,02214076 x 1023 mol-1) ja q on  elektronin varaus (1,602176634 x 10−19 coulombia).
Koska SI-järjestelmän mittayksiköt on nykyisin (vuodesta 2019) määritelty niin, että sekä alkeisvaraukselle että Avogardon vakiolle on kiinnitetty tarkat arvot, voidaan myös Faradayn vakion arvo niiden tulona ilmoittaa tarkasti: F =  96 485,332 123 310 0184 C/mol. Laskuissa käytetään usein likiarvoa 96 500 C/mol (tai As/mol).
Faradayn vakio ilmoittaa, kuinka suuri sähkövirta tarvitaan hajottamaan aikayksikössä yksi mooli sellaista elektrolyyttiä, joka koostuu yhdenarvoisista ioneista. Kääntäen, sekunnissa hajoava moolimäärä tällaista elektrolyyttiä saadaan jakamalla virta Faradayn vakiolla. Esimerkiksi hopeanitraatti (AgNO3) koostuu yhdenarvoisista positiivista Ag+- ja negatiivisista NO3--ioneista.  Näin ollen yhden ampeerin virta hajottaa sekunnissa 1/96485 = 0,00001064 moolia eli 0,01064 millimoolia hopeanitraattia vapauttaen yhtä monta millimoolia hopeaa, mikä vastaa 0,010364 ·107,8682 = 1,118 milligrammaa, koska hopean atomipaino on 107,8682. . Tällä tavoin Faradayn vakio voitiin jo 1800-luvulla määrittää varsin tarkasti, ja itse asiassa ampeerille vahvistettiin aikoinaan hopeanitraatin hajoamiseen perustuva määritelmäkin.
Sen jälkeen, kun Robert Millikan vuonna 1909 onnistui varsin tarkasti määrittämään alkeisvarauksen suuruuden, voitiin Avogadron vakion arvo laskea jakamalla Faradayn vakio alkeisvarauksella.
Sähkömäärän ja ainemäärän välisen suhteen kehitti englantilainen Michael Faraday vuonna 1834.
Luonnonvakiot
Valonnopeus | Newtonin gravitaatiovakio | Tyhjiön permeabiliteetti | Tyhjiön permittiivisyys | Planckin vakio | Diracin vakio | Alkeisvaraus | Hienorakennevakio | Rydbergin vakio 
 Bohrin säde | Bohrin magnetoni | Ydinmagnetoni | Avogadron vakio | Atomimassayksikkö | Ideaalikaasun moolitilavuus | Moolinen kaasuvakio | Boltzmannin vakio | Faradayn vakio 
 Stefanin-Boltzmannin vakio | Wienin siirtymälain vakio | Elektronin lepomassa | Protonin lepomassa | Neutronin lepomassa | Alfahiukkasen lepomassa
Gong Zhichao

| Gong Zhichao> 龚智超.Henkilötiedot |
| --- | --- |
Syntynyt: 15. joulukuuta 1977 (ikä 46) Anhua, Hunan
Kansalaisuus:   Kiina
Sulkapalloilija
Pituus:  163 cm
Paino:  62 kg
| Mitalit> Maa:   Kiina.Naisten sulkapallo. Olympialaiset  | Mitalit> Maa:   Kiina.Naisten sulkapallo. Olympialaiset  | Mitalit> Maa:   Kiina.Naisten sulkapallo. Olympialaiset  | Maa:   Kiina> Naisten sulkapallo. |
| --- | --- | --- | --- |
|  Kultaa | Sydney 2000 | Kaksinpeli |  |
| MM-kilpailut  | MM-kilpailut  | MM-kilpailut  |  |
|  Hopeaa | Glasgow 1997 | Kaksinpeli |  |
|  Pronssia | Sevilla 2001 | Kaksinpeli |  |
Gong Zhichao (kiin. 龚智超, s. 15. joulukuuta 1977 Anhua, Hunan) on kiinalainen kilpauransa lopettanut sulkapalloilija ja olympiavoittaja.
Gong kilpaili Sydneyn olympialaisissa kaksinpelissä. Hän voitti ensimmäisessä ottelussaan hongkongilaisen Ling Wantingin ja kolmannella kierroksella indonesialaisen Lidya Djaelawijayan. Puolivälierissä Gong voitti japanilaisen Yasuko Mizui erin 2–0. Samalla eräluvulla hän voitti välierissä toisen kiinalaisen Ye Zhaoyingin. Loppuottelussa Gong voitti tanskalaisen Camilla Martinin erin 13–10, 11–3.
Gong saavutti urallaan myös yhden MM-hopean. Tämän hän voitti kaksinpelistä vuonna 1997. Hänellä on myös kaksinpelin MM-pronssia vuodelta 2001. Hänellä on myös yksi AM-kulta vuodelta 1996, AM-hopea vuodelta 1998 ja AM-pronssi vuodelta 1999. Kaikki ovat kaksinpelistä.
Filatov

Filatov tai Filatova on sukunimi, joka on muun muassa seuraavilla henkilöillä:
Kuzma Filatov (1929–2008), karjalaissyntyinen neuvostoliittolainen poliitikko
Marija Filatova (s. 1961), venäläinen Neuvostoliittoa edustanut telinevoimistelija ja olympiavoittaja
Nikita Filatov (s. 1990), venäläinen jääkiekkoilija
Tarja Filatov (s. 1963), suomalainen poliitikko, kansanedustaja ja työministeri 2000–2007 (SDP)
| --- | --- |
: Tällä täsmennyssivulla luetellaan henkilöitä, joilla on sama sukunimi.
Erling Dinesen

| Erling Dinesen |
| --- | --- |
 Dinesen (kesk.) vuonna 1974.
Tanskan työministeri
 Anker Jørgensenin II hallitus 13. helmikuuta 1975 – 6. syyskuuta 1976  
Edeltäjä:  Johan Philipsen
Seuraaja:  Erling Jensen
 Jens Otto Kragin III ja Anker Jørgensenin I hallitus 11. lokakuuta 1971 – 19. joulukuuta 1973  
Edeltäjä:  Lauge Dahlgaard
Seuraaja:  Johan Philipsen
 Jens Otto Kragin I ja II hallitus 27. elokuuta 1963 – 2. helmikuuta 1968  
Edeltäjä:  Kaj Bundvad
Seuraaja:  Lauge Dahlgaard
Kansankäräjäedustaja
 1964–1979  
Euroopan parlamentin jäsen
 Tanska 1977–1979  
Henkilötiedot
Syntynyt: 25. helmikuuta 1910 Næstved, Tanska
Kuollut: 19. syyskuuta 1986 (76 vuotta)
Tiedot
Puolue:  Sosiaalidemokraatit
Erling Dinesen (25. helmikuuta 1910 Næstved – 19. syyskuuta 1986) oli tanskalainen sosiaalidemokraattinen poliitikko. Hän istui kansankäräjillä vuosina 1964–1979 ja toimi Tanskan työministerinä 1963–1968, 1971–1973 sekä 1975–1976. Vuosina 1977–1979 hän oli Euroopan parlamentin jäsen
Aiheesta muualla

Kuvia tai muita tiedostoja aiheesta Erling Dinesen Wikimedia Commonsissa
Erling Dinesen Tanskan kansankäräjien verkkosivuilla (tanskaksi)
Faradayn paradoksi

Harja harja, staattinen magneettikenttä B, kierto ω, sen tangentiaalinen komponentti v, Lorentz-voima v × B.
Kun alumiinikiekkoa pyöritetään, jännite voidaan napata jännitemittarista. Jos taas vain magneettia pyöritetään, jännitelukema pysyy nollassa. Jos sekä magneettia että alumiinilevyä pyöritetään, voidaan mitata jännite.
Faradayn paradoksi on Michael Faradayn ensimmäisenä kuvaama koe, joka ensi silmäyksellä näyttää olevan ristiriidassa hänen induktiolakiensa kanssa.
Koejärjestely koostuu sylinterimäisestä kestomagneetista ja viereisestä johtavasta levystä, jotka molemmat on järjestetty pyörimään akselin ympäri. Magneetin ja levyn symmetria-akseli osuu yhteen pyörimisakselin kanssa, ja magneetin polarisaatio on akselin suuntainen (eli navat ovat akselilla). Sähköjännite mitataan levystä akselin ja sen reunan välissä; tätä tarkoitusta varten levyn ulkopuolelle ja akselin lähelle sijoitetaan liukukoskettimet.
Jos levyä pyöritetään magneetin ollessa levossa, liittimiin syntyy jännite. Tätä voidaan kuvata Lorentzin voimalla tai vuosäännöllä (unipolaarinen induktio). Päätejännite syntyy myös silloin, kun levy ja magneetti liitetään mekaanisesti toisiinsa ja liikutetaan yhdessä. Jos taas vain magneettia liikutetaan ja levy on levossa, päätejännitettä ei synny. Tämä hämmensi Faradayta, koska hän oletti, että jännitteen syntymiseen riitti, että levy liikkui magneettia vasten.
Itse asiassa kestomagneetin magneettikenttä on kuitenkin (suurelta osin) riippumaton sen pyörimisestä. Näin ollen ei ole merkitystä sillä, pyöriikö se vai ei. Toisaalta (levossa olevalle tarkkailijalle) Lorentzin voima vaikuttaa levyn elektroneihin heti, kun ne liikkuvat magneettikentässä. Tämän vuoksi jännite mitataan paikallaan olevien liukukoskettimien väliltä juuri silloin, kun levy pyörii.
Jos emme tarkastele koetta levossa olevan tarkkailijan näkökulmasta, vaan tarkkailijana, joka liikkuu yhdessä levyn kanssa (pyörii akselin ympäri), mittaamme aina nollajännitteen levyn keskipisteen ja reunan välillä; magneettikenttä on riippumaton magneetin pyörimisestä. Toisaalta induktiojännite mitataan (tämän tarkkailijan kannalta) pyörivien liukukoskettimien välisestä piiristä, koska tämä piiri on magneettikentässä pyörivä johdin.
Tämä vaikutus, jota ei ole helppo ymmärtää, johti yhä uudelleen väärinkäsityksiin ja siten esimerkiksi myös erilaisiin yrityksiin rakentaa eräänlainen ikiliikkuja, niin sanottu N-kone, yksinapaisen induktion pohjalta.
Faisal ibn Musa’id

Faisal ibn Musa’id ibn Abdilaziz (4. huhtikuuta 1944 Riad – 18. kesäkuuta 1975 Riad) oli Saudi-Arabian kuninkaan Faisal ibn Abdilaziz Al Sa’udin veljenpoika ja tämän murhaaja.
Elämäkerta

Faisal ibn Musa’id syntyi Saudi-Arabian pääkaupungissa Musa’id ibn Abdilazizille, jonka isä puolestaan oli Ibn Sa’ud. Hänen äitinsä oli Watfa ja sisaruksensa Khalid, Bandar ja al-Jauhara.
Faisal ibn Musa’idin tiedetään opiskelleen Yhdysvalloissa, jossa hän jäi vuonna 1970 kiinni LSD:n levittämisestä. Lähdettyään Yhdysvalloista hän vietti jonkin aikaa Beirutissa ja kävi myös Itä-Saksassa ennen palaamistaan Saudi-Arabiaan. Siellä hänen passinsa takavarikoitiin, koska hän oli aiheuttanut ongelmia ulkomailla oleskellessaan. Hän pääsi opettamaan Riadin yliopistoon (nyk. Kuningas Saudin yliopisto) ja piti samalla yhteyttä Yhdysvalloissa tapaamaansa tyttöystävään.
Faisal ibn Musa’id meni 25. maaliskuuta 1975 Riadin kuninkaalliseen palatsiin, jossa kuningas oli juhlistamassa islamin profeetan Muhammadin syntymäpäivää mawlidia. Kuningas tunnisti veljenpoikansa, jolta hän odotti suutelua kunnianosoitukseksi. Veljenpoika kuitenkin otti esiin pistoolin ja ampui useita kertoja kuningasta kohti. Kuningas vietiin sairaalaan, mutta hän kuoli vammoihinsa.
Faisal ibn Musa’id pidätettiin. Hän joutui oikeuden eteen, jossa hänet todettiin syylliseksi kuninkaan salamurhaan ja tuomittiin kuolemaan. Hänet teloitettiin Riadissa 18. kesäkuuta 1975.
HMS Diadem (84)

| HMS Diadem |
| --- | --- |
 HMS Diadem

Aluksen vaiheet
Rakentaja:  Hawthorn Leslie and Company, Hebburn-on-Tyne
Kölinlasku:  15. joulukuuta 1939
Laskettu vesille:  21. elokuuta 1942
Palveluskäyttöön:  6. tammikuuta 1944
Poistui palveluskäytöstä:  1950
Loppuvaihe:  myyty Pakistanin laivastolle 1956
Tekniset tiedot
Uppouma:  5 950 t (tyhjä) 7 350 t (kuormattu)
Pituus:  156,05 m
Leveys:  15,39 m
Syväys:  5,41 m
Koneteho:  62 000 shp
Nopeus:  32 solmua
Miehistöä:  530
Aseistus
Aseistus:  4 × kaksiputkista 5,25" (133 mm) Mk I -tykkiä 3 × neliputkista QF 2 naulan ilmatorjuntatykkiä 6 × kaksiputkista Oerlikon 20 mm -ilmatorjuntatykkiä 6 × 21" (533 mm) torpedoputkea
HMS Diadem (viirinumero 84) oli Britannian kuninkaallisen laivaston Bellona-luokan ilmatorjuntaristeilijä.
Valmistus

Alus tilattiin vuoden 1939 laivaston hätäohjelmassa Hawthorn Leslie and Companyltä, missä köli laskettiin 15. joulukuuta 1939. Alus laskettiin vesille 6. tammikuuta 1942 ja otettiin palvelukseen 6. tammikuuta 1944.
Palvelus

Palvelukseen otettaessa alus liitettiin Kotilaivastoon, jonka mukana se suojasi vuoden alkupuolella Jäämeren saattueita sekä otti osaa Saksan laivaston taistelulaiva Tirpitziä vastaan tehdyn lentotukialusrynnäkön suojamiseen. Alus siirrettiin kesäkuussa Normandian maihinnousuun Juno Beachia tukevaan Force E:hen. Maihinnousun jälkeen alus osallistui saksalaisten rannikkosaattueiden häirintään ja tuhoamiseen Bretagnen rannikolla. Alus upotti 12. elokuuta La Rochellen edustalla yhdessä hävittäjien kanssa saksalaisen Sperrbrecher 7:n.
Syyskuussa alus palasi pohjoisille merialueille suojaamaan saattueita sekä iskuja Norjan rannikolle. Aluksen teki 28. tammikuuta 1945 iskun rannikkoliikennettä vastaan HMS Mauritiuksen kanssa. Alukset kohtasivat kolme Saksan laivaston hävittäjää vaurioittaen Z31:ä.
Sodan lopun alus oli 10. risteilijäviirikössä ja sen jälkeen Kotilaivastossa vuoteen 1950.
Pakistanin laivasto

Alus siirrettiin huollettavaksi ja myytiin 1956 Pakistanin laivastolle. Alus luovutettiin 5. heinäkuuta 1957 ja nimettiin Baburiksi. Alus muutettiin 1961 koululaivaksi.
HMS Diana (D126)

| HMS Diana |
| --- | --- |


Aluksen vaiheet
Rakentaja:  Yarrow and Company, Clydebank
Kölinlasku:  3. huhtikuuta 1947
Laskettu vesille:  8. toukokuuta 1952
Palveluskäyttöön:  19. maaliskuuta 1954
Poistui palveluskäytöstä:  myyty Perulle 1969 BAP Palacios
Loppuvaihe:  poistettu palveluksesta 1993
Tekniset tiedot
Uppouma:  2 830 t (standardi) 3 820 t (kuormattu)
Pituus:  120 m
Leveys:  16 m
Syväys:  4,1 m
Koneteho:  54 000 hv (40 MW)
Nopeus:  30 solmua
Miehistöä:  noin 300
Aseistus
Aseistus:  6 x QF 4,5" Mk V kaksiputkisina UD Mk VI -asennuksina 4 x Bofors 40 mm/L60 kaksiputkisina STAAG Mk II -asennuksina 2 x Bofors 40 mm/L60 kaksiputkisena Mk V asennuksena 10 x 21" torpedoputkea 1 x Squid-sukellusveneentorjuntaheitin
HMS Diana (viirinumero D126) oli Britannian kuninkaallisen laivaston Daring-luokan hävittäjä.
Valmistus

Alus tilattiin 16. helmikuuta 1945 työnumerolla J14074 nimellä HMS Druid Hawthorn Leslieltä, mutta köliä ei koskaan laskettu (telakkanumero 682). Amiraliteetti peruutti tilauksen 18. joulukuuta.
Alus nimettiin huhtikuussa 1946 uudelleen HMS Dianaksi, jotta luokan nimet vastaisivat aiemman Daring-luokan aluksia. Tilaus uudistettiin Yarrow and Companylle Clydebankiin, missä köli laskettiin 3. huhtikuuta 1947 telakkanumerolla 1846. Alus laskettiin vesille 8. toukokuuta 1952 kumminaan amiraali Sir Rhoderick McGrigorin puoliso Lady McGrigor ja valmistui 19. maaliskuuta 1954.
Palvelus

Alus liitettiin 25. toukokuuta 1954 Daring-luokan hävittäjistä muodostettuun osasto B:hen, jonka muut alukset olivat HMS Diamond, HMS Duchess ja HMS Decoy. Alus oli osaston mukana kaksi palvelusrupeamaa Välimerellä ennen kuin osasto lakkautettiin. Alus oli touko-kesäkuussa 1956 koeajoissa Australiassa.
Alus oli Suezin kriisissä risteilijä HMS Newfoundlandin kanssa Punaisella merellä, missä se upotti 31. lokakuuta 1956 torpedoimalla Newfoundlandin kanssa tykistötaistelua käyvän Egyptin laivaston fregatin Domiatin.
Alus palautettiin palvelukseen 27. elokuuta 1957 ja luokiteltiin hävittäjäksi 2. lokakuuta. Se oli syyskuusta 1957 heinäkuuhun 1958 Välimerellä 5. hävittäjälaivueessa. Alus päätettiin modernisoida. Oltuaan lyhyen aikaa Devonportissa reservissä se siirrettiin 11. toukokuuta 1959 telakalle, mistä alus vapautui 20. tammikuuta 1961.
Seuraavana päivänä alus palautettiin palvelukseen 5. hävittäjälaivueeseen, jonka mukana se oli seuraavat kaksi vuotta Koti- ja Välimeren laivastoissa. Alus siirrettiin 3. tammikuuta 1963 Kaukoitään, missä se oli seuraavat kuusi vuotta lukuun ottamatta muutamaa matkaa Britteinsaarille. Alus kuului 22. ja 24. saattajalaivueeseen sekä 1. ja 2. hävittäjälaivueeseen.
Palattuaan Britteinsaarille alus sijoitettiin toukokuussa 1969 myyntilistalle. Se myytiin modernisoitavaksi Cammell Lairdille, joka luovutti sen Decoyn kanssa Perulle.
Perun laivasto

Alus liitettiin Perun laivastoon nimellä BAP Palacios. Modernisointi toteutettiin Cammell Lairdilla 1970–1973, mikä toistettiin 1977–1978. Alus poistettiin palveluksesta 1993.
Encore (David Allan Coen albumi)

| Encore David Allan Coe |
| --- | --- | --- |

Kokoelmalevyn tiedot
 Julkaistu: 1981
 Formaatti: LP
 Tuottaja(t): Billy Sherill, Ron Bledsoe
 Tyylilaji: outlaw country, country
 Kesto: 29.32
 Levy-yhtiö: Columbia Records
David Allan Coen muut julkaisut
| Invictus Means Unconquered 1981 | Encore 1981 | Tennessee Whiskey 1981 |
Encore on David Allan Coen kokoelmalevy vuodelta 1981.
Kappaleet > A-puoli

Get a Little Dirt On Your Hands – 3.44 (säv. Bill Anderson)
Jack Daniel's, If You Please – 3.21 (säv. David Allan Coe)
If This Is Just a Game – 3.33 (säv. David Allan Coe)
You Never Even Called Me By My Name – 5.19 (säv. Steve Goodman)
X's and O's (Kisses and Hugs) – 3.50 (säv. David Allan Coe)
Kappaleet > B-puoli

This Bottle (In My Hand) – 2.52 (säv. David Allan Coe)
Jody Like a Melody – 3.03 (säv. David Allan Coe, J. Lewis)
What Can I Do – 2.58 (säv. David Allan Coe)
You Can Count On Me – 2.45 (säv. David Allan Coe)
Mississipi River Queen – 2.26 (säv. David Allan Coe)
Kokoonpano

David Allan Coe - laulu, kitara
Arviot

Allmusic:
Aiheesta muualla

Encore discogs.com -sivustolla
Feidiaan työpaja

| Feidiaan työpaja> Ἐργαστήριον |
| --- | --- |
 Feidiaan työpajan rauniot.
Sijainti:  Archaía Olympía, Elis, Länsi-Kreikka  Kreikka
Koordinaatit:  37°38′16″N, 21°37′44″E
Rakennustyyppi:  työpaja
Valmistumisvuosi:  noin 430 eaa.
 Osa Unescon maailmanperintökohdetta Olympian arkeologinen alue 
Lisää rakennusartikkeleitaArkkitehtuurin teemasivulla
Infobox OKVirheellinen NIMI-arvo: 
Feidiaan työpaja (m.kreik. Ἐργαστήριον, Ergastērion) oli antiikin aikainen kuvanveistäjä Feidiaan käyttämä työpajarakennus Olympiassa Kreikassa. Varhaiskristillisellä ajalla sitä käytettiin kirkkona. Rakennuksen rauniot sijaitsevat Olympian arkeologisella alueella Archaía Olympían kunnassa.
Historia

Työpaja rakennettiin noin vuonna 430 eaa. tunnetun kuvanveistäjä Feidiaan käyttöön ja se toimi hänen työpajanaan hänen työstäessään suurikokoista, kullasta ja norsunluusta tehtyä Zeuksen kuvapatsasta läheistä Zeuksen temppeliä varten. Temppeli oli valmistunut 26 vuotta aiemmin, vuonna 456 eaa. Feidias siirtyi Olympiaan saatuaan Parthenonin koristelut valmiiksi Ateenassa. Kuvapatsaan, joka luettiin myöhemmin yhdeksi maailman seitsemästä ihmeestä, veistäminen kesti todennäköisesti useita vuosia. Löydösten perusteella rakennus olisi saattanut olla työpajakäytössä vielä vuonna 420 eaa. Patsas todennäköisesti siirrettiin temppeliin osina ja koottiin siellä uudelleen.
Vaikka työpajarakennus oli tarkoitettu väliaikaiseksi, se säilyi käytössä ja siihen tehtiin muutoksia aina roomalaiselle ajalle saakka. Rakennusta käytettiin ainakin pyhäkkönä, jossa oli eri jumalille omistettuja alttareita. Varhaiskristillisellä ajalla noin 435–451 jaa. rakennus muutettiin kirkoksi rakentamalla sen säilyneiden osien päälle basilikakirkko. Se oli koko Eliksen alueen ensimmäinen tunnettu varhaiskristillinen kirkko. Kirkko tuhoutui maanjäristyksessä vuonna 550. Tästä huolimatta rakennus on käyttöhistoriastaan johtuen Olympian rakennuksista kaikista parhaiten säilynyt.
Feidiaan työpaja kaivettiin esiin jo Olympian ensimmäisissä, ranskalaisten suorittamissa arkeologisissa kaivauksissa vuonna 1829. Sitä arveltiin heti alusta Feidiaan työpajaksi. Järjestelmälliset tutkimukset suoritettiin osana saksalaisten kaivauksia 1900-luvun jälkimmäisellä puoliskolla.
Rakennus ja löydökset

Työpajarakennus sijaitsee Olympian temenos-alueen eli Altiksen ulkopuolella Zeuksen temppelin länsipuolella. Rakennus on pohjakaavaltaan suorakulmainen ja rakennettu itä-länsisuunnassa. Sen pituus on noin 32,2 metriä ja leveys noin 14,6 metriä. Rakennus koostuu kahdesta huoneesta ja sen sisäänkäynti oli idästä eli temppeliltä päin. Läntisessä huoneessa oli sisällä kaksi riviä pylväitä, jotka jakoivat sen kolmeen laivaan. Pohjakaava ja mittasuhteet muistuttavat Zeuksen temppelin naoksen eli cellan mittasuhteita, minkä oli mitä ilmeisimmin tarkoitus helpottaa taiteilijan työtä patsasta rakennettaessa. Rakennus on tehty paikallisesta kalkkikivestä, jossa on paljon mm. simpukankuoria. Työpajan eteläpuolella oli pienempiä rakennuksia, jotka olivat kenties työmiesten majoitusta varten.
Varhaiskristillisessä basilikassa oli kolme laivaa ja apsis sekä alttari itäpäässä eli entisen sisäänkäynnin paikalla. Sisäänkäynti oli nyt länsipäässä olleen nartheksin eteläosassa. Seinät oli tehty tiilestä, lattia marmorista ja katto puusta. Kirkon matala kuoriaitaus, joka oli tehty marmorista, on säilynyt.
Kaivauksissa rakennuksen alueelta on löydetty lukuisia työkaluja, norsunluun ja puolijalokivien palasia, lasisia koristekuvioita, savisia muotteja ja muita taiteilijan käyttämiä tarvekaluja ja materiaaleja. Kaivauksissa löydettiin myös pieni mustakuviotekniikalla koristeltu oinokhoe eli viinikannu, johon oli kaiverrettu teksti ΦEIΔIO EIMI (Feidio eimi, ”Minä olen Feidiaan [kannu]”), joka todisti lopullisesti rakennuksen käyttötarkoituksen. Kirkkovaiheesta on löydetty kristillisiä piirtokirjoituksia. Esinelöydöt ovat Olympian arkeologisessa museossa.
Aiheesta muualla

Kuvia tai muita tiedostoja aiheesta Feidiaan työpaja Wikimedia Commonsissa
Feidiaan työpajan pienoismalli. Olympian arkeologinen museo.
Työpajasta löydetty Feidiaan oinokhoe. Olympian arkeologinen museo.
Feidiaan työpajan rauniot sisältä. Näkyvissä mm. kirkkovaiheen marmorisen kuoriaitauksen jäänteet.
Haapajoki

| Haapajoki |
| --- | --- |
Alkulähde:  Raahe
Laskupaikka:  Perämeri
Maat:  Suomi
Pituus:  25 km
Valuma-alue:  90 km²
Haapajoki on noin 25 kilometrin pituinen joki Pohjois-Pohjanmaalla. Haapajoki alkaa Raahen Saloisista ja laskee Perämereen. Haapajoki kuljettaa vettä Haapajärven tekoaltaasta Rautaruukin Raahen terästehtaalle. Sivujoki on Poikajoki.
Enkeltenkaupungissa...

| Enkeltenkaupungissa> .. Miljoonaliiga |
| --- | --- | --- |

Studioalbumin tiedot
 Äänitetty : 1985
 Julkaistu: lokakuussa 1985
 Tuottaja(t): Jimi Sumén
 Tyylilaji: rock
 Kesto: 41.39
 Levymerkki: Pyramid
Pelle Miljoonan muut julkaisut
| Jos... 1984 | Enkeltenkaupungissa... 1985 | Tule kotiin Johnny 1987 |
Enkeltenkaupungissa... on Pelle Miljoonan Miljoonaliiga-yhtyeen ainoaksi jäänyt studioalbumi vuodelta 1985. Pelle Miljoonalle se on 11. albumi. Vuonna 2002 levystä julkaistiin CD-versio, jossa oli bonus-kappaleina kaksi singlellä julkaistua kappaletta.
Kappaleet

Kaikki kappaleet säveltänyt ja sanoittanut Pelle Miljoona, ellei toisin mainita.
A-puoli
Johnny on kadulla taas – 4.07
Ja mä menen – 2.42 (säv. ja san. Tumppi Varonen)
Theresa – 3.54
Suuri hiljainen aika – 3.43
Hei, baby – 3.14 (säv. ja san. Tumppi Varonen)
B-puoli
Nuori, moderni (konservatiivi) – 3.25
Kuuno – 2.55 (säv. ja san. Tumppi Varonen)
Enkelten kaupunki – 3.38
Uuden aamun aurinko – 2.55 (säv. ja san. Tumppi Varonen)
Rakkauden säde – 3.52
CD-bonukset
Down ja out – 2.58
Satelliittipoika – 4.15
Tekijät > Muusikot

Pelle Miljoona: laulu
Tumppi Varonen: laulu, rummut
Stefan Piesnack: kitara
Tekijät > Muusikot > sekä

Jimi Sero: basso
Jimi Sumén: kitara (A4)
Tekijät > Muut

Äänitys ja miksaus: SoundTrack studio
Tuottaja: Jimi Sumén
Kansi: Gogh / Riipinen
Aiheesta muualla

Albumi Discogs-sivustolla
Faisal Kapadia

Faisal Kapadia
Faisal Kapadia (urduksi ‏فیصل کپاڈیا‎, Faisal Kapāḍiyā; s. 29. kesäkuuta 1971 Karachi) on pakistanilainen laulaja-lauluntekijä, kitaristi ja säveltäjä.
Kapadia perusti vuonna 1988 Bilal Maqsoodin kanssa popduon Strings, josta tuli yksi Pakistanin suosituimmista yhtyeistä. Stringsin hajottua vuonna 2021 Kapadia teki yhteistyötä rapduo Young Stunnersin kanssa. Vuonna 2024 ilmestyi hänen ensimmäinen sooloalbuminsa Zindagi Jahaan Le Jaaye. Albumilla esiintyvät myös Zoha Zuberi ja libanonilainen Krystel Dib.
Kapadia on säveltänyt elokuvamusiikkia, musiikkia televisio-ohjelmiin ja jinglejä.
Aiheesta muualla

Faisal Kapadia Internet Movie Databasessa. (englanniksi)
HMS Newark (1695)

| HMS Newark |
| --- | --- |

Aluksen vaiheet
Rakentaja:  John Frame, Hessle
Laskettu vesille:  3. kesäkuuta 1695
Palveluskäyttöön:  1695
Loppuvaihe:  romutettu 1787
Tekniset tiedot
Uppouma:  1 216 75/94 bm
Pituus:  47,89 m (tykkikansi) 39,76 m (köli)
Leveys:  12,76 m
Syväys:  5,49 m
Koneteho:  purjeet
Aseistus
Aseistus:  80 tykkiä
HMS Newark oli Britannian kuninkaallisen laivaston vuonna 1695 vesillelaskettu 80-tykkinen kolmannen luokan linjalaiva.